
Tájékoztató kollégiumi étkezéshez
2026/27. tanév

Kollégista tanulók számára a hét minden tanítási napján a háromszori étkezés kötelező. Pénteken a vacsorát hidegcsomagban kapják meg a diákok. 
Az étkezési díjakról az aktuális hónapot megelőző hónap utolsó napjaiban állítjuk ki a számlát, az aktuális hónap 10. napjáig kell átutalni. A kollégista tanulók számára az ebédjegy használata kötelező. A reggelit és a vacsorát jegy nélkül kapják a diákok. 
Az étkezés első napja: 2026. szeptember 1. (=ők egy nappal előbb beköltöznek!)
Az étkezést lemondani legkésőbb az előző munkanap 10 óráig lehet a gazdasági irodában személyesen vagy a 0628/400-613-as telefonszámon vagy a gazdasagi@egaaszod.hu e-mail címen. A lemondásból adódó túlfizetés a következő hónapban jóváírásra kerül. Utólagos étkezés lemondást betegség esetén, igazolás ellenében sem tudunk elfogadni. 
Eseti osztályprogram esetén vacsorára/ebédre hidegcsomag kérhető, melynek igényét legalább 2 nappal előbb jelezni kell a gazdasági irodában. 
A kollégiumba való beiratkozás fizetési kötelezettséget von maga után, mivel a beiratkozással egyidejűleg a háromszori étkezés megrendelésre kerül. A kollégiumból kiiratkozni a kollégiumvezetőnek benyújtott, a főigazgatónak címzett szülői kérelemmel lehet. A kollégiumi tagság a jogviszonyt megszüntető határozat kézhezvételéig tart. 
[bookmark: _GoBack]Beiratkozáskor a menzaigénylő lap vagy az ingyenes/kedvezményes étkezésre vonatkozó menzaigénylő lap kitöltendő, mely a honlapról letölthető (www.egaaszod.hu mindenkinek oldal, nyomtatványok fül). Az igénylő lapokat a gazdasagi@egaaszod.hu e-mail címre kérjük visszaküldeni vagy a gazdasági irodában személyesen is le lehet adni. Rendszeres gyermekvédelmi támogatásban részesülőktől a határozatot, tartós betegség esetén a hivatalos szakorvosi igazolást kérjük a nyilatkozathoz/igényléshez mellékelni. 
Diétás étkezés igénylésekor is az említett nyilatkozatot kell kitölteni és olyan hivatalos szakorvosi igazolást kell hozzá csatolni, amelyen fel van tüntetve a diéta típusa. A diétás ételt név szerint kell a tanulónak kikérni az ebédlőben. 
Egyedülálló, nehéz anyagi körülmények között élő szülő/k az étkezési díj mérséklésére kérelmet nyújthat/nak be a főigazgatóhoz. A kérelemhez csatolni kell a jövedelmek igazolásait (családi pótlék igazolás, kereseti igazolás, egyéb). 

Köszönjük az együttműködést!

Maschekné Torda Amália
gazdasági vezető
